Влада на Република Северна Македонија

Министерство за животна средина и просторно планирање

Предлог на Закон

за изменување и дополнување на Законот за управување со пакување и отпад од пакување

Скопје, октомври 2019 година

В О В Е Д

I.ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Во Законот за управување со пакување и отпад од пакување се уредуваат управувањето и заштитата од штетните влијанија од користењето на пакувањето по животната средина.

 Во овој закон се уредува и прекршочната постапка и се пропишани и глоби за физичките и правни лица кои не постапуваат согласно одредбите на законот. Во Република Северна Македонија општиот закон со кој се уредува прекршочната постапка е Законот за прекршоци. Во мај 2019 година беше донесен нов Закон за прекршоци со кој се определуваат општите услови за пропишување на прекршоци и прекршочни санкции, општите услови за утврдување на прекршочна одговорност за изрекување и извршување на прекршочни санкции и се пропишува прекршочната постапка што ја водат судовите и прекршочните органи.

 Во Законот за прекршоци беше утврдено дека во рок од 6 месеци треба со него да се усогласат сите материјални закони кои содржат прекршочни одредби. Следствено на тоа се јави потребата да се извршат измени во одредбите со кои се уредуваат прекршоците утврдени во Законот за управување со пакување и отпад од пакување.

II. ЦЕЛИ, НАЧЕЛА И ОСНОВНИ РЕШЕНИЈА

Целите кои што се очекува да бидат постигнати со донесувањето на Законот за изменување и дополнување на Законот за управување со пакување и отпад од пакување е усогласување на Законот за управување со пакување и отпад од пакување со прекршочните одредби во Законот за прекршоци и хармонизација на правниот систем

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Измените и дополнувањата на Законот за управување со пакување и отпад од пакување нема да има финансиски импликации врз буџетот и другите јавни финансиски средства.

IV.ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на предложените измени и дополнувања на Законот за управување со пакување и отпад од пакување не е потребно обезбедување на финансиски средства и истиот не повлекува материјални обврски за одделни субјекти.

**Закон за изменување и дополнување на Законот за управување со пакување и отпад од пакување**

**Член 1**

Во Законот за управување со пакување и отпад од пакување („Службен весник на Република Македонија“ бр. 161/2009, 17/2011, 47/2011, 136/2011, 6/2012, 39/2012, 163/2013, 146/2015 и 39/2016) во член 53 став (1) по зборовите „износ од“ се додаваат зборовите „2.500 до“.

Во ставот (3) зборовите „30% од одмерената глоба за правното лице односно за трговец поединец“ се заменуваат со зборовите „250 евра во денарска противвредност“.

Во ставот (4) зборовите “прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена дејност од која произлегува сторувањето на прекршокот во траење до две години“.

Во ставот (5) зборовите „прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член** **2**

Во член 54 став (1) зборовите „6.000 евра во денарска противвредност“ се заменуваат со зборовите „2.000 до 3.000 евра во денарска противвредност за микро трговци, од 3.000 до 4.000 евра во денарска противвредност за мали трговци, од 4.000 до 5.000 евра во денарска противвредност за средни трговци и од 5.000 од 6.000 евра во денарска противвредност за големи трговци“.

Во став (3) зборовите „30% од одмерената глоба на правното лице односно за трговец поединец“ се заменуваат со зборовите „300 евра во денарска противвредност кај трговец поединец, 700 евра во денарска противвредност кај микро трговци, 800 евра во денарска противвредност кај мали трговци, 900 евра во денарска противвредност кај средни трговци и 1.000 евра во денарска противвредност кај големи трговци “.

Во ставот (4) зборовите “прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена дејност од која произлегува сторувањето на прекршокот во траење до две години“.

Во ставот (5) зборовите „прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член 3**

Во член 55 став (1) по зборовите „износ од“ се додаваат зборовите „2.500 до“.

Во ставот (3) зборовите „30% од одмерената глоба за правното лице односно за трговец поединец“ се заменуваат со зборовите „250 евра во денарска противвредност“.

Во ставот (4) зборовите “прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена дејност од која произлегува сторувањето на прекршокот во траење до две години“.

Во ставот (5) зборовите „прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член 4**

Во член 56 став (1) зборовите „6.000 евра во денарска противвредност“ се заменуваат со зборовите „2.000 до 3.000 евра во денарска противвредност за микро трговци, од 3.000 до 4.000 евра во денарска противвредност за мали трговци, од 4.000 до 5.000 евра во денарска противвредност за средни трговци и од 5.000 од 6.000 евра во денарска противвредност за големи трговци“.

Во став (2) бројот „1.000“ се заменува со бројот „750“.

Во став (3) зборовите „30% од одмерената глоба на правното лице односно за трговец поединец“ се заменуваат со зборовите „350 евра во денарска противвредност кај трговец поединец, 700 евра во денарска противвредност кај микро трговци, 800 евра во денарска противвредност кај мали трговци, 900 евра во денарска противвредност кај средни трговци и 1.000 евра во денарска противвредност кај големи трговци “.

Во ставот (4) зборовите “прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена дејност од која произлегува сторувањето на прекршокот во траење до две години“.

Во ставот (5) зборовите „прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член 5**

Во член 57 став (1) по зборовите „износ од“ се додаваат зборовите „2.500 до“.

Во ставот (3) зборовите „30% од одмерената глоба за правното лице односно за трговец поединец“ се заменуваат со зборовите „250 евра во денарска противвредност“.

Во ставот (4) зборовите “прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена дејност од која произлегува сторувањето на прекршокот во траење до две години“.

Во ставот (5) зборовите „прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член 6**

Во член 58 став (1) бројот „2.000“ се заменуваат зборовите „1.500 до 2.500“.

Во ставот (3) зборовите „30% од одмерената глоба за правното лице односно за трговец поединец“ се заменуваат со зборовите „30 евра во денарска противвредност кај трговец поединец, односно 200 евра во денарска противвредност кај правно лице “.

Во ставот (4) зборовите “прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена дејност од која произлегува сторувањето на прекршокот во траење до две години“.

Во ставот (5) зборовите „прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член 7**

Во член 59 став (1) зборовите „6.000 евра во денарска противвредност“ се заменуваат со зборовите „2.000 до 3.000 евра во денарска противвредност за микро трговци, од 3.000 до 4.000 евра во денарска противвредност за мали трговци, од 4.000 до 5.000 евра во денарска противвредност за средни трговци и од 5.000 од 6.000 евра во денарска противвредност за големи трговци“.

Во став (2) бројот „1.000“ се заменува со бројот „750“.

Во став (3) зборовите „30% од одмерената глоба на правното лице односно за трговец поединец“ се заменуваат со зборовите „350 евра во денарска противвредност кај трговец поединец, 700 евра во денарска противвредност кај микро трговци, 800 евра во денарска противвредност кај мали трговци, 900 евра во денарска противвредност кај средни трговци и 1.000 евра во денарска противвредност кај големи трговци “.

Во ставот (4) зборовите “прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена дејност од која произлегува сторувањето на прекршокот во траење до две години“.

Во ставот (5) зборовите „прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член 8**

Во член 60 став (1) зборовите „9.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 6.500 до 7.500 евра во денарска противвредност за средни трговци и од 8.000 од 9.000 евра во денарска противвредност за големи трговци“.

Во став (2) бројот „1.200“ се заменува со бројот „750“.

Во став (3) зборовите „30% од одмерената глоба на правното лице односно за трговец поединец“ се заменуваат со зборовите „350 евра во денарска противвредност кај трговец поединец, 1.000 евра во денарска противвредност кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.500 евра во денарска противвредност кај големи трговци “.

Во ставот (4) зборовите “прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена дејност од која произлегува сторувањето на прекршокот во траење до две години“.

Во ставот (5) зборовите „прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член 9**

Во член 61 став (1) зборовите „30.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.500 до 6.000 евра во денарска противвредност за мали трговци, од 16.000 до 18.000 евра во денарска противвредност за средни трговци и од 27.000 од 30.000 евра во денарска противвредност за големи трговци“.

Во став (2) зборовите „30% од одмерената глоба за правното лице“ се заменуваат со зборовите „1.000 евра во денарска противвредност кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.500 евра во денарска противвредност кај големи трговци “.

Во ставот (3) зборовите “прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена дејност од која произлегува сторувањето на прекршокот во траење до две години“.

Во ставот (4) зборовите „прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена“ се заменуваат со зборовите „надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член 10**

Во член 61-а став (1), (2) и (3) зборовите „25 до“ се бришат.

**Член 11**

Во членот 62 ставовите (2), (3), (4), (5), (6), (7) и (8) се бришат.

Ставот (9) станува став (2).

Ставот (10) се брише.

Ставот (11) кој станува став (3) по зборот „средина“ се додаваат зборовите „и Законот за прекршоците“.

Ставовите (12), (13) и (14) се бришат, а ставот (15) станува став (4).

**Член 12**

Членот 63 се менува и гласи:

„За прекршоците утврдени во членовите 53, 54, 55, 56, 57, 58, 59, 60, 61 и 61-а од овој закон прекршочна постапка води и прекршочна санкција изрекува надлежниот суд.“

**Член 13**

Овој Закон влегува во сила осмиот ден од денот на објавување во Службен весник на Република Северна Македонија.

ОБРАЗЛОЖЕНИЕ НА ПРЕДЛОГ НА ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА УПРАВУВАЊЕ ПАКУВАЊЕ И ОТПАД ОД ПАКУВАЊЕ

Предложените измени и дополнувања на Законот за управување со пакување и отпад од пакување ги уредуваат прекршочните одредби, кои ќе бидат во согласност со новата национална прекршочна политика. Распонот на глобите е изразен во рамките на предвидената можност за изрекување на трикратен износ од општите глоби согласно Законот за прекршоци. Со тоа ќе се овозможи изрекувањето на глобите, водењето на прекршочната постапка и нивната наплата.

Покрај тоа, со сразмерното утврдување на износот на глобата, ќе се овозможи правична наплата, додека истовремено се обезбедува превентивниот ефект на казните.

Со Законот за изменувања и дополнувања на Законот за управување со пакување и отпад од пакување ги уредуваат се предлагаат измени и дополнувања во членовите 53, 54, 55, 56, 57, 58, 59, 60, 61, 61-а, 62 и 63 во насока на утврдување на нови износи на глоби за прекршоците сторени од страна на физички и правни лица согласно лимитите предвидени во Законот за прекршоците (,,Службен весник на Република Северна Македонија“ бр. 96/19).

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Предложените решенија со овој Предлог закон, меѓусебно се поврзани и се надополнуваат.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Измените и дополнувањата на Законот за управување со пакување и отпад од пакување ќе воспостават воедначена прекршочна политика, со која ќе се оствари превентивната улога на казните, со цел заштита на животната средина. Пропорционалната казнена политика овозможува спроведување на материјалниот закон и наплата на глобите во случај на сторување на прекршок.

**ОДРЕДБИ ШТО СЕ МЕНУВААТ И ДОПОЛНУВААТ**

VI. ПРЕКРШОЧНИ ОДРЕДБИ

**Член 53**

**Прекршочни санкции за производителите на пакување**

(1) Глоба во износ од 3.000 евра во денарска противвредност ќе му се изрече на производителот на пакувања за прекршок, доколку:
1) за реализација на мерките од членот 7 на овој закон не изготви програма за спречување и превенција на создавање на отпад од пакување (член 7 став (2));
2) пушта на пазар кеси за транспорт на стоки спротивно на членот 8-а став (1) од овој закон;
3) произведува и пушта на пазар пакувања кои не се во согласност со стандардите утврдени во членот 9 од овој закон;
4) пушти на пазар пакувања кои ги надминуваат дозволените граници за тешките метали од членот 11 став (1) на овој закон;
5) не поседува податоци дека се исполнети барањата од членот 11 став (1) на овој закон за пратката на пакувањето или материјалите за производство на пакување кои ги пушта на пазар (член 11 став (2));
6) не доставува извештај до стручни орган во случај на надминување на концентрацијата на тешки метали во пакувањето (член 11 став (4));
7) не обезбеди податоци за количината на тешките метали од членот 11 на овој закон за секој вид пакување во кое е спакувана и наполнета стоката (член 15 ставови (3) и (4));
8) со продажното, групното и транспортното пакување не постапува согласно со членот 18 од овој закон и
9) нема озбезбедено одделен простор и опрема за селективно собирање на отпадот од пакување (член 18 став (4)).

(2) Глоба во износ од 600 евра во денарска противвредност ќе му се изрече на производителот на пакувања доколку тој е трговец поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од овој член, прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена.

(5) На одговорното лице од ставот (3) на овој член, прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена.

**Член 54**

**Прекршочни санкции за производителите на пакување**

(1) Глоба во износ од 6.000 евра во денарска противвредност ќе му се изрече на производителот на пакувања за прекршок, доколку:
1) не го означува пакувањето во согласност со членот 14 од овој закон и прописот донесен врз основа на овој член (член 14).

(2) Глоба во износ од 600 евра во денарска противвредност ќе му се изрече на производителот на пакувања доколку тој е трговец поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од овој член, прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена.

(5) На одговорното лице од ставот (3) на овој член, прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена.

**Член 55**

**Прекршочни санкции за производителите**

(1) Глоба во износ од 3.000 евра во денарска противвредност ќе му се изрече на правно лице производител за прекршок, доколку:
1) за реализација на мерките од членот 7 на овој закон не изготви програма за спречување и превенција на создавање на отпад од пакување (член 7 став (2));
2) пушта на пазар пакувања кои не се во согласност со стандардите утврдени во членот 9 од овој закон;
3) пушти на пазар пакувања кои ги надминуваат дозволените граници за тешките метали од членот 11 став (1) на овој закон;
4) не поседува податоци дека се исполнети барањата од членот 11 став (1) на овој закон за пратката на пакувањето или материјалите за производство на пакување кои ги пушта на пазар (член 11 став (2));
5) не доставува извештај до стручен орган во случај на надминување на концентрацијата на тешки метали во пакувањето (член 11 став (4));
6) не обезбедува информирање за продавачот и потрошувачот за битните својства на производот и неговото пакување во поглед на опасните и штетните материи и супстанции кои тие ги содржат и за начинот на постапувањето со искористените производи и со пакувањето кога тоа ќе стане отпад од пакување (член 15 став (1));
7) не поседува податоци за количината на тешките метали од членот 11 на овој закон за секој вид на материјал од кој е произведено пакувањето или материјалите за производство на пакување кои ги пушта на пазар (член 15 став (2));
8) не обезбеди податоци за количината на тешките метали од членот 11 на овој закон за секој вид пакување во кое е спакувана или наполнета стоката (член 15 став (3));
9) со продажното, групното и транспортното пакување не постапува согласно со членот 18 од овој закон;
10) нема озбезбедено одделен простор и опрема за селективно собирање на отпадот од пакување (член 18 став (4));
11) не води евиденција за видот и количината на пакување кое го пуштил на пазар во текот на една година во пишана и во електронска форма (член 28 став (1));
12) во определениот рок не доставува годишен извештај до стручниот орган за видот и количината на пакување кое го пуштил на пазар во претходната година во пишана и електронска форма (член 28 став (2));
13) во определениот рок не го достави првиот извештај согласно со членот 28 став (8) од овој закон;
14) не постапува согласно со членот 30 од овој закон кога се јавува како производител кој истовремено е и краен корисник и
15) не постапува согласно со членот 40 од овој закон доколку пушта на пазарот или увезува во Република Македонија пакувања и пакување на спакувани стоки од кои при користење се создава отпад од пакување.

(2) Глоба во износ од 600 евра во денарска противвредност ќе му се изрече на производителот доколку тој е трговец поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од овој член, прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена.

(5) На одговорното лице од ставот (3) на овој член, прекршочниот орган може да им изрече прекршочна санкција забрана за вршење на определна должност од која произлегува сторувањето на прекршокот во траење од најмалку три до најмногу 15 дена.

**Член 56**

**Прекршочни санкции за производителите**

(1) Глоба во износ од 6.000 евра во денарска противвредност ќе му се изрече на правно лице производител за прекршок, доколку:
1) не го означува пакувањето во согласност со членот 14 од овој закон и прописот донесен врз основа на овој член (член 14);
2) не изготви произвотствена спецификација за секој производ што има различно пакување (член 28 став (3));
3) врз основа на производствената спецификација од членот 28 став (3) на овој закон не води месечна и годишна евиденција за вкупното пакување кое го пуштил на пазар или го увезол како краен корисник (член 28 став (4));
4) води евиденција со невистинити податоци за количините на пакувања кои ги пуштил на пазар со цел да се смета како мал производител (член 19) и
5) не обезбедува постапување со отпад од пакување за затворачи или етикети доколку тежината на затворачи и етикети надминува 5% од тежината на пакувањето и ја надминуваат количината по материјал на пакување од членот 19 став (1) на овој закон (член 33 став (1)).

(2) Глоба во износ од 1.000 евра во денарска противвредност ќе му се изрече на производителот доколку тој е трговец поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од овој член, прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена.

(5) На одговорното лице од ставот (3) на овој член, прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена.

**Член 57**

**Прекршочни санкции за трговците**

(1) Глоба во износ од 3.000 евра во денарска противвредност ќе му се изрече на правно лице трговец за прекршок, доколку:
1) пушта на пазар кеси за транспорт на стоки спротивно на членот 8-а став (1) од овој закон;
2) пуштаат во промет пакување кое не e означено во согласност со членoт 14 од овој закон и прописот донесен врз основа на овој член (член 14);
3) со продажното, групното и транспортното пакување на постапува согласно со членот 18 од овој закон и
4) нема озбезбедено одделен простор и опрема за селективно собирање на отпадот од пакување (член 18 став (4)).

(2) Глоба во износ од 600 евра во денарска противвредност ќе му се изрече на трговецот доколку тој е трговец поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од овој член, прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена.

(5) На одговорното лице од ставот (3) на овој член, прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена.

**Член 58**

**Прекршочни санкции за крајниот корисник и последниот доставувач**

(1) Глоба во износ од 2.000 евра во денарска противвредност ќе му се изрече на правно лице кој е крајниот корисник на пакувања за прекршок доколку:
1) отпадот од пакување кој е комерцијален отпад и/или не е комунален отпад го остава или предава како комунален отпад на места означени за собирање и селектирање на комунален отпад (член 16 став (1));
2) не постапува со отпадот од пакување согласно со одредбите од членот 16 ставови (2), (3) и (4) на овој закон и
3) не постапува согласно со членот 30 од овој закон.

(2) Глоба во износ од 60 евра во денарска противвредност ќе му се изрече на крајниот корисник на пакување доколку тој е трговец поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од овој член, прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу десет дена.

(5) На одговорното лице од ставот (3) на овој член, прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена.

**Член 59**

**Прекршочни санкции за самостојниот постапувач со отпад од пакувања**

(1) Глоба во износ од 6.000 евра во денарска противвредност ќе му се изрече на правно лице самостоен постапувач со отпад од пакувања за прекршок, доколку:
1) не го известува стручниот орган во определениот рок за воведувањето на кауцијата (член 34 став (3));
2) не презел мерки продавачот кој ја наплатил кауцијата да ја врати доколку се врати повратното пакување (член 34 став (6));
3) не е регистриран и не поседува дозвола за самостојно постапување со отпад од пакување согласно со овој закон (член 24 став (1));
4) не обезбедува постапување во согласност со членот 24 став (4) на овој закон;
5) не доставува годишен извештај до стручниот орган за отпадот кој сам го создава согласно со членот 27 ставови (3) и (4) од овој закон и
6) воведува кауција која го надминува износот од 30% од продажната цена на спакуваната стока (член 34 став (2)).

(2) Глоба во износ од 1.000 евра во денарска противвредност ќе му се изрече на самостојниот постапувач со отпад од пакување доколку тој е трговец поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од овој член, прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена.

(5) На одговорното лице од ставот (3) на овој член, прекршочниот орган може да им изрече прекршочна санкција забрана за вршење на определена должност од која произлегува сторувањето на прекршокот во траење од најмалку три до најмногу 15 дена.

**Член 60**

**Прекршочни санкции за правното лице за постапување со отпад од пакување**

(1) Глоба во износ од 9.000 евра во денарска противвредност ќе му се изрече на правното лице за постапување со отпад од пакување за прекршок, доколку:
1) вршењето на работите од членот 20 став (2) на овој закон не ги довери на трети лица кои се регистрирани за вршење на тие работи и поседуваат соодветни дозволи согласно со овој или друг закон (член 20 став (4));
2) не поседува дозвола за основање на систем за собирање и повратен прием на отпад од пакување (член 21 став (2));
3) не го известува стручниот орган во определениот рок во случај на промена на податоците доставени со дозволата од членот 21 став (2) на овој закон (член 21 став (4));
4) до стручниот орган не ги доставува податоците за производителите, пакувачите, трговците и крајните корисници со кои имаат договор се основачи или со договор се здружени во правното лице за постапување со отпад од пакување (член 21 став (5));
5) собирањето, преработката, отстранувањето на отпадот од пакување го доверил на правно или физичко лице кое не поседува соодветни дозволи (член 22 став (5));
6) при организирањето на системот не постапува согласно со членот 23 од овој закон;
7) со отпадот од пакување кој го собрал во текот на една календарска година не постапува согласно со членот 27 став (1) од овој закон;
8) не го известува стручниот орган во определениот рок за воведувањето на кауцијата (член 34 став (3));
9) не достави во определениот рок или достави некомплетен годишен извештај за постапување со отпад од пакување за претходната година до стручниот орган (член 27 став (2));
10) не води евиденција во согласност со членот 27 од овој закон;
11) не доставило извештај согласно член 28 став (6) од овој закон;
12) воведува кауција која го надминува износот од 30% од продажната цена на спакуваната стока (член 34 став (2)) и
13) не презел мерки продавачот кауцијата што ја наплатил да се врати доколку се врати повратното пакување (член 34 став (6)).

(2) Глоба во износ од 1.200 евра во денарска противвредност ќе му се изрече на трговецот поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од овој член, прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 15 дена.

(5) На одговорното лице од ставот (3) на овој член, прекршочниот орган може да им изрече прекршочна санкција забрана за вршење на определна должност од која произлегува сторувањето на прекршокот во траење од најмалку три до најмногу 15 дена.

**Член 61**

**Прекршочни санкции за правното лице за постапување со отпад од пакување**

(1) Глоба во износ од 30.000 евра во денарска противвредност ќе му се изрече на правното лице за постапување со отпад од пакување за прекршок, доколку:
1) доставил извештај од членот 27 на овој закон кој содржи невистинити податоци со цел да се смета дека се исполнети националните цели од членот 35 на овој закон за да го избегне плаќањето на надометокот од членот 40 на овој закон и
2) води евиденција од членот 28 на овој закон со невистинити податоци за количините на пакувања кои ги пуштил на пазар со цел да го избегне плаќањето на надоместокот од членот 40 на овој закон.

(2) Глоба во износ од 30% од одмерената глоба за правното лице ќе му се изрече на одговорното лице во правното лице за дејствијата од став (1) на овој член.

(3) На сторителот на прекршокот од овој член, прекршочниот орган може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку 30 дена до најмногу една година.

(4) На одговорното лице од ставот (2) на овој член, прекршочниот орган може да му изрече прекршочна санкција забрана за вршење на определена должност од која произлегува сторувањето на прекршокот во траење од најмалку 15 до најмногу 60 дена.

**Член 61-а**

**Прекршочни санкции за овластено службено лице**

(1) Глоба во износ од 25 до 50 евра во денарска противвредност ќе му се изрече за прекршок на овластеното службено лице од стручниот орган ако не го побара потребниот доказ во рокот утврден во членот 21 став (4) од овој закон.

(2) Глоба во износ од 25 до 50 евра во денарска противвредност ќе му се изрече за прекршок на овластеното службено лице од надлежниот јавен орган ако не го достави бараниот доказ во рокот утврден во членот 21 став (5) од овој закон.

(3) Глоба во износ од 25 до 50 евра во денарска противвредност ќе му се изрече на овластеното службено лице од органот надлежен за одлучување, доколку не одлучи по барањето во рокот утврден во членот 21 став (11), односно не донесе решение во рокот утврден во членовите 27 став (6) и 40 став (13).

**Член 62**

**Постапка за порамнување и посредување**

(1) За прекршоците утврдени во членовите 53, 54, 55, 56, 57, 58, 59 и 60 од овој закон, надлежните инспектори од член 44 ставови (2), (4), (5) и (6) на овој закон се должни на сторителот на прекршокот да му предложат постапка за порамнување со издавање на прекршочен платен налог пред да поднесат барање за прекршочна постапка.

(2) Кога сторителот на прекршокот е согласен за поведување на постапка за порамнување, надлежните инспектори во записникот забележуваат дека издаваат прекршочен платен налог.

(3) Кога прекршокот надлежните инспектори го утврдат лично или го утврдат со употреба на соодветни технички средства и направи се должни веднаш да издадат прекршочен платен налог кој го забележуваат во записникот за констатиран прекршок.

(4) Во случаите од став (2) на овој член, прекршочниот платен налог го потпишуваат надлежните инспектори и сторителот.

(5) Во случаите од став (3) на овој член, прекршочниот платен налог го потпишуваат надлежните инспектори, а може да го потпише и сторителот.

(6) По приемот и потпишувањето на прекршочниот платен налог, сторителот е должен да ја плати изречената глоба во рок од осум дена од денот на приемот на прекршочниот платен налог на сметката означена во правната поука.

(7) Сторителот кој ќе ја плати глобата во рокот од став (6) на овој член, ќе плати половина од изречената глоба, за кое право се поучува во правната поука од прекршочниот платен налог.

(8) Доколку глобата не се плати во рокот определен во прекршочниот платен налог, инспекторот е должен да поднесе барање за поведување на прекршочна постапка пред Прекршочната Комисија.

(9) За прекршоците утврдени во член 61 од овој закон, надлежните инспектори може на сторителот на прекршокот да му предложат постапка за спогодување пред да поднесат барање за поведување на прекршочна постапка.

(10) Во случаите кога е постигната согласност за спогодувањето, глобата на сторителот може да биде намалена најмногу за една половина од максимум пропишаната глоба за прекршокот, а во исклучително олеснителни околности глобата може да биде изречена во висина од една третина од пропишаната глоба.

(11) Постапките за порамнување и спогодување се водат согласно со одредбите од Законот за животната средина.

(12) Надлежните инспектори се должни да водат евиденција за издадените прекршочни платни налози и за исходот на покренатите постапки.

(13) Во евиденцијата од ставот (12) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(14) Личните податоци од ставот (14) на овој член се чуваат пет години од денот на внесување во евиденцијата.

(15) Министерот кој раководи со органот на државната управа надлежен за работите од областа на животната средина ја пропишува формата и содржината на прекршочниот платен налог.

**Член 62-а**

Одмерувањето на висината на глобата за правното лице односно за трговецот поединец се врши согласно Законот за прекршоци.

**Член 63**

**Водење на прекршочната постапка**

(1) За прекршоците утврдени во членовите 53, 54, 55, 56, 57, 58, 59 и 60 од овој закон прекршочна постапка води и прекршочна санкција изрекува Комисијата за одлучување по прекршоци во областа на животната средина при Министерството за животна средина и просторно планирање (во натамошниот текст: Прекршочната комисија).

(2) Постапката пред Прекршочната комисија се води согласно со одредбите на Законот за животната средина.

(3) За прекршоците утврдени во членовите 61 и 61-а од овој закон прекршочна постапка води и прекршочна санкција изрекува надлежниот суд.